Chust tumanida yuk mashinasi haydovchisi rulda uxlab qolishi oqibatida qarama-qarshi yo‘nalishdagi Damas va Labo bilan to‘qnashib ketdi. Besh kishi halok bo‘lgan. Foto: Videodan kadr 20 sentabr kuni Namangan viloyati Chust tumanida ro‘y bergan YTH oqibatida 5 kishi halok bo‘ldi. Viloyat IIB matbuot kotibi Gazeta.uz’ga bergan ma’lumotga ko‘ra, Namangan-Toshkent yo‘nalishi bo‘yicha harakatlangan DAF rusumli yuk mashinasi haydovchisi rulda uxlab qolib, qarama-qarshi yo‘nalishga chiqib ketgan va Damas va Labo avtomashinalari bilan to‘qnashgan. Damas haydovchisi va 4 nafar yo‘lovchisi olingan tan jarohatlari oqibatida voqea joyida halok bo‘lgan. Holat yuzasidan Jinoyat kodeksining 266-moddasi (Odamlar o‘limiga sabab bo‘lgan holda transport vositalari harakati yoki ulardan foydalanish xavfsizligi qoidalarini buzish) bilan jinoyat ishi qo‘zg‘atilgan.